Rikunarita-ORG/Wikinium huggingface dataset:
# Li Indonesia

**Li Indonesia** no li nihonogöi tobali li resmi bakha ba negara Indonesia me lafasindro Indonesia me 1945. Föna da'ö no oya niha sangoguna'ö li Melayu ba zi sagörö gölana Hindia Belanda, irege aoha khö ndra satua, sama'anö fa'aefa moroi ba wamatörö Hindia Belanda, wanuyu li Melayu, nibe'era töi si bohou li Indonesia, tobali li resmi ba negara sawena mufasindro andrö. Heŵa'ae ero soi so ngawalö li khöra zamösana, ha sa'atö li Indonesia nitehegö ba halöŵö wamatörö ba ba zekola.
# Badagahe

Ngawalö mbadagahe si fabö'ö-bö'ö molo'ö gunania
**Badagahe** ba li Indonesia ya'ia da'ö; *Sepatu*. Ba Danö Niha, badagahe andre, tenga sa'ae sawena la'ila. No ba ginötö si no ara, badagahe andre, ofeta ba Danö Niha, ba irugi ma'ökhö sambua wamoadu niha mamake badagahe. Badagahe na la fo'eluaha ia ya'ia da'ö soguna ni'oguna'ö niha tobali lohu-lohu gahe ba wolumö'ö ahera moroi ba zabe'e, satarö ma zui si ta'unö. Asese göi lafake sölu-sölu gahe (li Indonesia, *kaus kaki*) barö mbadagahe. Baero da'ö badagahe no famonönö wamoadu gahe (li Indonesia, *gaya*, li Inggris, *fashion*) na möi ba gowasa ma ba gowuloa niha sato. Famöfögö mbadagahe ya'ia da'ö molo'ö fangoguna'ö ya'ia faoma tipe-nia, simane badagahe ba we'amö ba nahia sato niha ma ba li Indonesia lamane *sepatu resmi* (pesta), badagahe wanörö ma *sepatu santai* (kasual), badagahe ba wanari ma *sepatu dansa*, badagahe olahraga ma *sepatu olahraga*, badagahe wohalöŵö ma *sepatu kerja*, badagahe *ortopedik*, faoma badagahe side-ide ma *minimalis*. Fehede "sepatu" ba li Indonesia omböila wehede ba li Spanyol "*zapatos*" faoma li Portugis "*sapato*".

## Waö-wao mbadagahe

Badagahe ndramatua sola'a-la'a *coklat*.
Badagahe andre ni'ila niha ba mböröta sibai ya'ia da'ö sölu-sölu gahe nifotöi sandrala *(sandal)* nihaogö moroi ba guli gurifö, *kulit sagebrush* ba ndröfi 7000 ma 8000 SM (fatua lö tumbu Yesu), lasöndra ba Fort Rock Cave sambua negara Oregon ba AS ba ndröfi si 1938. Badagahe fondrege zatua ma badagahe si'oföna sibai ya'ia da'ö nihaogö moroi ba guli zawi nifatali faoma sinali nitagu fetaro mbörösisi (tanöfuri) faoma tanöföna (ba duturugahe), nisöndra ba kompleks gua Areni-1 ba Armenia ba ndröfi si 2008 ba lafarisayoi wa te'a'asogö mbadagahe da'a ba ndröfi si 3500 SM (fatua lö tumbu Yesu).

Iada'a no fabö'ö-bö'ö mbadagahe börö me lafagamöi ia molo'ö gunania ma heza möi niha na la'oguna'ö ia.

So mbadagahe ni'oguna'ö ba wanari (badagahe sanifi-nifi ba ombuyu).

Badagahe ni'oguna'ö ba wanari simane fanari nifotöi *ballet*
So göi mbadagahe ni'oguna'ö ba wamai bola (badagahe si so zi hulö ndroi barönia ena'ö aro ia na fagohi niha).

Badagahe ni'gona'ö ba wamai bola
So mbadagahe bö'ö salösö-lösö ba moadu ni'oguna'ö ba we'amöi mohalöŵö ba gödo.

Badagahe ni'oguna'ö ba we'amöi mohalöŵö ba gödo
Ba so göi mbadagahe saro ba abe'e ni'oguna'ö zohalöŵö ba wangotomosi gödo.

Badagahe ni'oguna'ö ba wohalöŵö wangotomosi gödo
Ba so nasa mbadagahe ni'oguna'ö bakha ba nomo awö mbadagahe nifotöi *sandrala* ni'oguna'ö baero nomo.

Badagahe nifotöi sandrala
Fabö'ö ira mbadagahe si to'ölö mbadagahe nifotöi sandrala. Na badagahe te'olohuni fefu gahe. Na sandrala awö badagahe baomo lö'ö. Ha tandrösa lalu'a gahe awö tali zi so khönia. Itaria göi so ni'olohuni, ba hiza lö fefu, ha balö tanö föna gahe.

Sandrala ni'oguna'ö baomo
Sandrala si ha tali
## Umbu
# Papua Nugini

**Papua Nugini** no sambua negara si so ba hulo Papua. Si matonga hulo Papua tanö ba gaekhula faböbö khö Indonesia, si matongania tanö ba gatumbukha no föfö khö negara Papua Nugini. Ibu kotania Port Moresby. So ngaotu soi ba negara andre, ba oi lakaoni ira fefu niha Papua. Ngaotu töra göi Li ni'oguna'öra bahiza li resmi ha Li Inggris, Tok Pisin, awö Hiri Motu.

* Sara lala ba kota Port Moresby
* Köfa militer sangao niha sofökhö ba Port Moresby
* Hili-hili New Guinea
* Sambua nidanö